רשות המסים בישראל
מכרז פומבי מס' 5/2012 
לעריכת שלושה ימי גיבוש סגורים לעובדי הרשות בפארק מים במרכז הארץ 
במהלך חודש אוגוסט 2012

1.	רשות המסים בישראל (להלן: "המזמין") יוצאת במכרז פומבי מס' 5/2012 לקבלת הצעות לעריכת שלושה ימי גיבוש סגורים לעובדי הרשות בפארק מים במרכז הארץ במהלך חודש אוגוסט 2012 (להלן: "המכרז"). 
2.	משך ההתקשרות הנו עד להשלמת מתן השירותים המבוקשים כמפורט בנספח ג' להסכם המצורף למסמכי המכרז.
3.	על המציע לצרף להצעתו את המסמכים הבאים כתנאי להשתתפותו במכרז:
	3.1.	מלוא האישורים עפ"י חוק עסקאות גופים ציבוריים, התשל"ו - 1976.
	3.2.	אישור עדכני על רישום במרשם לגבי תאגידים מסוגו של המציע ואישור עו"ד.  
	3.3.	על המציע להיות הבעלים ו/או המפעיל כדין של מתקן פארק מים באזור מרכז הארץ. על המציע לצרף להצעתו אסמכתא המעידה על זכויותיו בפארק המים כאמור.
	3.4.	על המציע להיות בעל רישיון עסק תקף להפעלת מתקני מים מהרשות המוסמכת כדין. על המציע לצרף להצעתו את העתק רישיון העסק כאמור. 
4.	על המציע לעמוד בכל תנאי הסף הנוספים ובמלוא הדרישות כמפורט במכרז. 
5.	את מסמכי המכרז ניתן לקבל ברשות המסים בישראל – מכס ומע"מ, רח' בנק ישראל 5 ירושלים קומה 3 בחדר 3547 (אצל גב' רות סיני, טל' 02-6663950) החל ממועד פרסום מודעה זו  ועד ליום 19.7.12 בשעה 15:00. 
לכתובת זו ניתן גם לפנות בשאלות הבהרה בכתב עד ליום 17.7.12 בשעה 15:00. ניתן גם לפנות בפקס שמספרו 02-6668252. שאלות שיגיע למזמין לאחר תאריך זה, או שיופנו בדרך אחרת לא ייענו. 
6.	 תנאי להשתתפות במכרז הוא תשלום בסך של 500 ש"ח שלא יוחזרו, אשר ישולמו לפקודת  
           המזמין, חשבון מס' 0-05005-5 בכל סניף של בנק הדואר ברחבי הארץ.
7.	את ההצעות יש להכניס לתיבת המכרזים הנמצאת ברשות המסים בישראל – מכס ומע"מ, בניין ג'נרי, רח' בנק ישראל  5, ירושלים קומה 3, ליד חדר 3531 עד לתאריך 26.7.12 בשעה 12:00. ההצעה תוגש במעטפה חתומה וסגורה בשני עותקים. על גבי המעטפה יש לציין את שם המכרז ומספרו בלבד.
8.	המזמין רשאי לא לקבל אף אחת מההצעות שיוגשו ו/או לבטל את המכרז. 
9.	הזוכה במכרז יידרש לחתום על הסכם במתכונת ההסכם המצורף למסמכי המכרז.
10.	ניתן לעיין במסמכי המכרז באתר האינטרנט שכתובתו WWW.MOF.GOV.IL/TAXES. 
11.	בסתירה בין הוראות מודעה זו לבין הוראות מסמכי המכרז, מסמכי המכרז יגברו.